text: صدر جمہوریہ نے انتخابی عمل اور انسانی تاریخ میں سب سے بڑے جمہوری عمل کے کامیابی کے ساتھ مکمل ہونے پر چیف الیکشن کمشنر آف انڈیا اور دیگر الیکشن کمشنروں کو مبارکباد دی۔ انھوں نے پورے ملک کی جانب سے الیکشن کمیشن، اس کے افسروں اور اسٹاف کے ارکان اور ایسے تمام سرکاری افسران کی کوششوں کی تعریف کی جو پولنگ کے انتظام، نگرانی اور مہم میں شریک تھے۔انھوں نے ایک آزادانہ اور منصفانہ الیکشن کے کامیابی کے ساتھ اختتام اور عوام کے ووٹ کے احترام کی بالادستی کے لیے مسلسل انتھک کام کرنے کے لیے مرکزی اور ریاستی پولیس اور سکیورٹی اہلکاروں کی بھی تعریف کی۔ صدر جمہوریہ نے ان کروڑوں رائے دہندگان کی سب سے زیادہ تعریف کی جو اتنی بڑی تعداد میں انتخابی عمل میں شریک ہوئے۔ انھوں نے کہا کہ یہ عمل پوری طرح آئین اور ہندوستان کی گہری اور غیر متزلزل جمہوری روایات کا احترام کرتے ہوئے مکمل ہوا۔